

**แผนการจัดการเรียนรู้ที่ ๑**

**หน่วยการเรียนรู้ที่** ๔ แผนผังสื่อความคิด **เรื่อง** การเขียนแผนผังความคิด

**ชื่อรายวิชา** ภาษาไทย **รหัสวิชา** ท๒๒๑๐๑  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๑ **ปีการศึกษา** ๒๕๖๔ **เวลา** ๒ คาบ/๑๐๐ นาที

**ผู้สอน** อาจารย์จารุวัลย์ พิมผนวช

**มาตรฐานการเรียนรู้**

มาตรฐาน ท ๑.๑ ใช้กระบวนการอ่านสร้างความรู้และความคิด เพื่อนำไปใช้ตัดสินใจ แก้ปัญหาในการดำเนินชีวิตและมีนิสัยรักการอ่าน

**ตัวชี้วัด**

ท ๑.๑ม.๒/๓เขียนผังความคิดเพื่อแสดงความเข้าใจในบทเรียนต่าง ๆ ที่อ่าน

**จุดประสงค์การเรียนรู้**

๑. นักเรียนสามารถบอกความหมายและชนิดของแผนผังความคิดได้ (K)

๒. นักเรียนสามารถเขียนแผนผังความคิดจากเรื่องที่อ่านได้ (P)

๓. นักเรียนเห็นคุณค่าและใช้ภาษาไทยในการสื่อสารได้ถูกต้องเหมาะสม (A)

**สาระสำคัญ**

แผนผังความคิด ซึ่งประกอบไปด้วยความคิดหรือข้อมูลสำคัญ ๆ ที่เชื่อมโยงกันอยู่ในรูปแบบต่าง ๆ ซึ่งทำให้เห็นโครงสร้างของความรู้หรือเนื้อหาสาระนั้น ๆ การใช้แผนผังความคิดเป็นเทคนิคที่ผู้เรียนสามารถนำไปใช้ในการเรียนรู้เนื้อหาสาระต่าง ๆ จำนวนมาก เพื่อช่วยให้เกิดความเข้าใจในเนื้อหาสาระนั้นได้ง่ายขึ้น

**สาระการเรียนรู้**

๑. รูปแบบแผนผังความคิด

**คุณลักษณะอันพึงประสงค์**

๑. ใฝ่เรียนรู้

**สมรรถนะสำคัญ**

๑. ความสามารถในการคิด

**การจัดกิจกรรมการเรียนรู้**

**ขั้นนำ**

๑. นักเรียนดูภาพแผนภาพห้องที่รกจัดวางของไม่เป็นระเบียบ และภาพของห้องเดียวกันที่จัดเรียบร้อย แล้วร่วมกันแสดงความคิดเห็นในประเด็นต่าง ๆ ดังนี้ นักเรียนคิดว่าทั้ง ๒ ภาพนี้แตกต่างกันอย่างไร, นักเรียนชอบห้องแบบไหนมากกว่ากัน, ถ้าครูให้นักเรียนหาของจาก ๒ ภาพนี้ นักเรียนคิดว่าภาพไหนจะหาของง่ายและรวดเร็วกว่ากัน เพราะเหตุใด

(คำตอบที่คาดหวัง: ห้องที่สะอาด เป็นระเบียบจะหาของได้ง่ายกว่าห้องที่รก)

๒. ครูสรุปความคิดเห็นของนักเรียนจากนั้น โยงเข้าสู่เนื้อหาบทเรียนการเขียนแผนผังความคิด เพื่อสรุปความรู้จากเรื่องที่อ่าน

**ขั้นสอน**

๑. นักเรียนศึกษาความหมายและความสำคัญของการเขียนแผนผังความคิด โดยมีครูคอยอธิบายและยกตัวอย่างประกอบ  
 ๒. นักเรียนศึกษารูปแบบของแผนภาพความคิดรูปแบบต่าง ๆ จากรูปภาพที่ครูเตรียมมา แล้วร่วมกันแสดงความคิดเห็น โดยครูคอยใช้คำถามกระตุ้นการคิด เช่น นักเรียนเคยทำแผนภาพแบบนี้หรือไม่ แผนภาพแบบนี้น่าจะใช้สรุปเรื่องแบบไหน ทำไมถึงเลือกใช้แผนภาพรูปแบบนี้ เป็นต้น จากนั้นครูและนักเรียนร่วมกันสรุปรูปแบบของแผนภาพความคิด  
 ๓. ครูสุ่มถามนักเรียนเป็นรายบุคคลเกี่ยวกับรูปแบบแผนภาพความคิดเพื่อตรวจสอบความเข้าใจของนักเรียน  
 ๔. นักเรียนแบ่งกลุ่ม กลุ่มละ ๔-๕ คน อ่านข้อความจากเอกสารที่ครูแจกให้แต่ละกลุ่ม ช่วยกันพิจารณาว่าควรสรุปความโดยใช้แผนภาพความคิดรูปแบบใด แล้วเขียนใส่ในกระดาษที่ครูแจกให้ โดยแต่ละกลุ่มจะได้รูปแบบของแผนภาพความคิดที่แตกต่างกัน   
 ๕. นักเรียนแต่ละกลุ่มส่งตัวแทนออกมานำเสนอผลงานหน้าชั้นเรียน ครูให้คำแนะนำเพิ่มเติม จากนั้นตัวแทนนักเรียนเก็บรวบรวมผลงานเพื่อบันทึกคะแนน

**ขั้นสรุป**  
 ๑. ครูและนักเรียนร่วมกันสรุปความรู้ที่ได้เรียนไปเกี่ยวกับการสรุปความโดยการทำแผนภาพความคิด นักเรียนจดบันทึกรายละเอียดเพิ่มเติมลงในสมุด

**สื่อและแหล่งการเรียนรู้**

๑. PowerPoint เรื่อง การเขียนแผนผังความคิด

**การวัดและประเมินผล**

| **จุดประสงค์** | **เครื่องมือ/วิธีการวัด** | **เกณฑ์การประเมิน** | **หลักฐานการประเมิน** |
| --- | --- | --- | --- |
| **ด้านความรู้**  ๑. นักเรียนสามารถบอกความหมายและชนิดของแผนผังความคิดได้ | **ด้านความรู้**  การถาม-ตอบ | **ด้านความรู้**  ผ่านเกณฑ์ร้อยละ ๘๐ | **ด้านความรู้**  แบบประเมินพฤติกรรม |
| **ด้านทักษะ**  ๑. นักเรียนสามารถเขียนแผนผังความคิดจากเรื่องที่อ่านได้ | **ด้านทักษะ**  ประเมินจากการเขียนผังความคิดเพื่อสรุปเรื่องที่อ่าน (กิจกรรมกลุ่ม) | **ด้านทักษะ**  ผ่านเกณฑ์ร้อยละ ๘๐ | **ด้านทักษะ**  แบบประเมินชิ้นงาน |
| **ด้านคุณลักษณะ**  **๑. รักความเป็นไทย**  ๗.๒ นักเรียนเห็นคุณค่าและใช้ภาษาไทยในการสื่อสารได้ถูกต้องเหมาะสม | **ด้านคุณลักษณะ**  แบบประเมินคุณลักษณะ | **ด้านคุณลักษณะ**  ผ่านเกณฑ์ร้อยละ ๘๐ | **ด้านคุณลักษณะ**  แบบประเมินคุณลักษณะ |

**บันทึกหลังการสอน**

**๑. ผลการสอน**

.............................................................................................................................................................................. .............................................................................................................................................................................. .............................................................................................................................................................................. .............................................................................................................................................................................. ..............................................................................................................................................................................

**๒. ปัญหาและอุปสรรค**

.............................................................................................................................................................................. .............................................................................................................................................................................. ..............................................................................................................................................................................

**๓. ข้อเสนอแนะ**

.............................................................................................................................................................................. .............................................................................................................................................................................. ..............................................................................................................................................................................

ลงชื่อ......................................................

(อาจารย์จารุวัลย์ พิมผนวช) ครูประจำวิชา